4. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

ผลิตภัณฑ์หลักของบริษัท ห้องเย็นเอเชี่ยนซีฟู้ด จำกัด (มหาชน)

บริษัท ห้องเย็นเอเชี่ยนซีฟู้ด จำกัด(มหาชน) ดำเนินธุรกิจประเภทอุตสาหกรรมแปรรูปสัตว์น้ำแช่แข็ง
โดยส่งออกภายใต้เครื่องหมายการค้าของลูกค้าเป็นส่วนใหญ่ และมีเครื่องหมายการค้าของบริษัทฯ
คือ TCC , SAKURA และASIAN SEAFOODS ผลิตภัณฑ์ของบริษัท แบ่งออกเป็น 5 ประเภทใหญ่ ๆ
คือ

1. ผลิตภัณฑ์ปลาทรายแช่แข็ง ได้แก่ ปลาทรายสดที่แล่แบบผีเสื้อ

  2. ผลิตภัณฑ์กุ้งแช่แข็ง ได้แก่ กุ้งแปรรูปสดแช่แข็ง กุ้งแปรรูปต้มแช่แข็ง กุ้งปะแป้งแช่แข็ง

3. ผลิตภัณฑ์ปลาหมึกแช่แข็ง ได้แก่ ปลาหมึกทั้งตัว ปลาหมึกลอกหนัง และปลาหมึกแล่

4.  ผลิตภัณฑ์ย่างแช่แข็ง ได้แก่ ปลาย่าง ปลาหมึกย่าง เป็นต้น

  5. ผลิตภัณฑ์ทอดแช่แข็ง ได้แก่ กุ้งทอด ปลาหมึกทอด เป็นต้น

ผลิตภัณฑ์ของบริษัท ห้องเย็นเอเชี่ยนซีฟู้ด (สุราษฎร์ธานี) จำกัด

บริษัท ห้องเย็นเอเชี่ยนซีฟู้ด (สุราษฎร์ธานี) จำกัด ดำเนินธุรกิจประเภทอุตสาหกรรมแปรรูป
สัตว์น้ำแช่แข็ง โดยส่งออกภายใต้เครื่องหมายการค้าของลูกค้าเป็นส่วนใหญ่
และมีเครื่องหมายการค้าของบริษัทฯ คือ ASP, TCC ผลิตภัณฑ์หลักของบริษัทแบ่งออกเป็น 5
ประเภทใหญ่ ๆ คือ

  1. ผลิตภัณฑ์ปลาหมึกแช่แข็ง ได้แก่ ปลาหมึกทั้งตัว ปลาหมึกลอกหนัง และปลาหมึกแล่

2.  ผลิตภัณฑ์กุ้งแช่แข็ง ได้แก่ กุ้งแปรรูปสดแช่แข็ง และกุ้งแปรรูปต้มแช่แข็ง

3.  ผลิตภัณฑ์หอยแช่แข็ง ได้แก่ เนื้อหอยลายลวกแช่แข็ง และเนื้อหอยแมลงภู่ลวกแช่แข็ง

4.  ผลิตภัณฑ์ทะเลรวม

5.  ผลิตภัณฑ์ปลาไข่

ผลิตภัณฑ์หลักของบริษัท เอเชี่ยน อะไลอันซ์ อินเตอร์เนชั่นแนล จำกัด

บริษัท เอเชี่ยน อะไลอันซ์ อินเตอร์เนชั่นแนล จำกัด
ดำเนินธุรกิจประเภทอุตสาหกรรมแปรรูปปลาทูน่า
โดยส่งออกภายใต้เครื่องหมายการค้าของลูกค้าเป็นส่วนใหญ่ และมีเครื่องหมายการค้าของบริษัท คือ
OCEANUS ผลิตภัณฑ์หลักของบริษัทฯ แบ่งออกเป็น 4 ประเภทใหญ่ๆ คือ

1.  ผลิตภัณฑ์ปลาทูน่ากระป๋องและถุง Pouch

2.  ผลิตภัณฑ์เนื้อทูน่าแช่แข็ง

3.  ผลิตภัณฑ์อาหารสัตว์กระป๋อง

4.  ผลิตภัณฑ์ปลาป่นสำหรับทำอาหารสัตว์

ผลิตภัณฑ์หลักของบริษัท ห้องเย็นเอเชี่ยนซีฟู้ด (ศรีราชา) จำกัด

บริษัท ห้องเย็นเอเชี่ยนซีฟู้ด (ศรีราชา) จำกัด
ดำเนินธุรกิจประเภทอุตสาหกรรมแปรรูปสัตว์น้ำแช่แข็ง และการรับจ้างผลิต
รวมทั้งการซื้อสินค้าจากบริษัทอื่นมาส่งออก

ผลิตภัณฑ์หลักของบริษัท เอเชี่ยน ฟีด จำกัด

บริษัท เอเชี่ยน ฟีด จำกัด ดำเนินธุรกิจประเภทอุตสาหกรรมผลิตอาหารสัตว์น้ำ โดยขายในประเทศ
ภายใต้เครื่องหมายการค้าของบริษัท คือ ASIAN FEED

ข้อจำกัดในการประกอบธุรกิจ

บริษัทย่อยแห่งหนึ่งที่ผลิตปลาทูน่า อาจมีข้อจำกัดในการหาวัตถุดิบได้
หากปลาทูน่าที่จับได้ทั่วโลกมีปริมาณลดลง
หรือมีการแย่งกันซื้อวัตถุดิบดังกล่าวจนทำให้วัตถุดิบมีราคาสูงจนไม่สามารถขายได้

การได้รับการส่งเสริมการลงทุน

บริษัทและบริษัทย่อยได้รับสิทธิพิเศษจากการได้รับการลงทุนเพื่อการอุตสาหกรรมตามพระราชบัญญัติส่งเสริมการลงทุน
พ.ศ.2520 ดังนี้

  ------------------------- ------------------------------------- -- --------- -- ------------------ -- --------------
                                                                     จำนวน        บัตรส่งเสริมการลงทุน      

                            ประเภทโครงการ                            โครงการ      ลงวันที่                 เลขที่บัตรฯ

  - บริษัท ห้องเย็นเอเชี่ยนซีฟู้ด    - กิจการห้องเย็น                            1            17 สิงหาคม 2548        1887(3)/2548
  จำกัด (มหาชน)                                                                                          

                            -กิจการผลิต/ถนอมอาหารโดยเทคโนโลยี่ทันสมัย      1            26 มกราคม 2548        1651(3)/2549

  - บริษัท ห้องเย็นเอเชี่ยนซีฟู้ด    - แปรรูปสัตว์น้ำแช่แข็ง                        2            16 ตุลาคม 2546         1579(2)/2547
  (สุราษฎร์ธานี) จำกัด                                                                                      

                                                                                                        

  - บริษัท เอเชี่ยน ฟีด จำกัด *   - ผลิตอาหารสัตว์                            1            8 มีนาคม 2538          1347/2538

                                                                                                        

  -บริษัทเอเชี่ยนอะไลอันซ์        - แปรรูปสัตว์น้ำแช่แข็ง                        1            19 มิถุนายน 2549        1604 (2)/2549
  อินเตอร์เนชั่นแนล จำกัด                                                                                    

                            และผลิตอาหารสัตว์                                                              

                                                                                                        
  ------------------------- ------------------------------------- -- --------- -- ------------------ -- --------------

บริษัทและบริษัทย่อยได้รับสิทธิพิเศษ เช่น

1. ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

2.  ได้รับยกเว้นภาษีเงินได้นิติบุคคลสำหรับกำไรสุทธิจากการประกอบกิจการที่ได้รับการส่งเสริมแปดปี

  นับแต่วันที่เริ่มมีรายได้จากการประกอบกิจการนั้น ๆ

3.
ได้รับลดหย่อนภาษีเงินได้นิติบุคคลสำหรับกำไรสุทธิจากการประกอบกิจการที่ได้รับการส่งเสริมในอัตราร้อยละห้าสิบของอัตราปกติเป็นเวลาห้าปีนับจากวันที่พ้นกำหนดระยะเวลาตามข้อ
2

4.
ได้รับอนุมัติให้หักเงินได้พึงประเมินเป็นจำนวนเท่ากับร้อยละห้าของรายได้จากการประกอบกิจการที่
ได้รับการส่งเสริมเพื่อการส่งออกที่เพิ่มขึ้นจากปีก่อนเป็นเวลาสิบปี นับแต่วันที่มีรายได้จากการ
ประกอบกิจการนั้น ๆ

* โครงการผลิตอาหารสัตว์น้ำได้รับอนุมัติการส่งเสริมจากลงทุนซึ่งอยู่ระหว่างรอรับบัตรส่งเสริม

(2) การตลาดและภาวะการแข่งขัน

ลักษณะของตลาดสินค้าอาหารทะเลแช่แข็งเพื่อการส่งออก เป็นตลาดที่มีการแข่งขันสูง
เนื่องจากมีผู้ผลิตสินค้าชนิดและประเภทเดียวกันกับไทยเป็นจำนวนมาก
ขณะเดียวกันตลาดก็ขึ้นอยู่กับอุปสงค์และอุปทาน (Demand & Supply)
และขึ้นอยู่กับสภาวะเศรษฐกิจของประเทศผู้ซื้อ ซึ่งตลาดส่วนใหญ่ยังเป็นของผู้ซื้อ
ทั้งประเทศผู้ผลิตต่าง ๆ ยังมีปริมาณที่ไม่มีแนวโน้มจะลดลง
ความต้องการซื้อจำกัดอยู่เพียงไม่กี่ประเทศ ย่อมทำให้เกิดการแข่งขันในด้านราคา

การจำหน่ายสัตว์น้ำทะเลแช่แข็งภายในประเทศส่วนใหญ่เป็นการจำหน่ายผ่านศูนย์การค้า ภัตตาคาร
สำหรับผู้ซื้อสินค้าในต่างประเทศนั้น ได้แก่ ตัวแทนจำหน่าย (Dealer) ผู้นำเข้า (Importer)
ซึ่งอาจทำหน้าที่เป็นตัวกลาง (ฺBroker) และหรือผู้ขายส่ง (Wholesaler) ไปพร้อมกัน

ข้อได้เปรียบและกลยุทธ์ในการแข่งขันของบริษัท

ปลาทราย

บริษัทมีคนงานที่มีความสามารถและความเชี่ยวชาญในการแล่ปลาทราย ซึ่งถือเป็นเทคนิคเฉพาะ
ทำให้คู่แข่งอื่นที่จะผลิตปลาทรายแข่งกับบริษัทนั้นทำได้ยากลำบาก
ประกอบกับบริษัทสามารถซื้อวัตถุดิบได้เกือบทั้งหมดในตลาด
โดยบริษัทมีผู้จัดหาหรือจำหน่ายวัตถุดิบ(Suppliers)ที่อยู่แหล่งต่างๆตามชายทะเล
มีความสัมพันธ์อันดีมาเป็นเวลานาน
ซึ่งผู้จัดหาหรือจำหน่ายวัตถุดิบส่วนมากมีความพอใจที่จะขายปลาทรายให้กับบริษัทเนื่องจากบริษัทมีการรับซื้อในปริมาณที่สม่ำเสมอแน่นอน
มีการชำระเงินที่รวดเร็วตรงต่อเวลา
ทำให้บริษัทสามารถซื้อปลาทรายได้มากกว่าผู้ผลิตรายอื่นจึงถือได้ว่าเป็นการตัดโอกาสของผู้ที่จะเข้ามาเป็นผู้ประกอบการรายใหม่ในส่วนของผลิตภัณฑ์ปลาทรายแช่แข็ง
นอกจากแหล่งวัตถุดิบภายในประเทศแล้ว
บริษัทยังสร้างเสริมความสัมพันธ์ที่ดีกับผู้จัดหาหรือจำหน่ายวัตถุดิบจากต่างประเทศเพื่อเป็นแหล่งสำรองเพื่อให้มีวัตถุดิบเพียงพอ

อนึ่ง บริษัทไม่มีความเสี่ยงจากการพึ่งพิงบุคลากรดังกล่าว เพราะบริษัทมีพนักงานที่มีทักษะ
มีความชำนาญ ในเรื่องนี้มากเพียงพอ และสามารถฝึกหัดพนักงานใหม่เพิ่มเติมได้อย่างต่อเนื่อง
อีกทั้งพนักงาน เหล่านี้ล้วนเป็นพนักงานที่ทำงานกับบริษัทมานาน มีความซื่อสัตย์
จงรักภักดีและมีความผูกพันกับบริษัทอย่างแนบแน่น

กุ้ง

1.  บริษัทฯ มีฐานของลูกค้าที่ยาวนานและสามารถเพิ่มศักยภาพของการจัดจำหน่ายโดยสร้างสินค้า

ใหม่ควบคู่กันไปด้วย

2. บริษัทฯ มีนโยบายผลิตสินค้ามูลค่าเพิ่มอย่างต่อเนื่องและเพิ่มขึ้นทุกปี
โดยเน้นงานวิจัยและการนวัตกรรม จึงมีการลงทุนเพิ่มในส่วนนี้ทุกปี
โดยเปรียบเทียบกับยอดขายและผลการดำเนินการ

3. บริษัทตระหนักถึงความสำคัญของคุณภาพ และความปลอดภัยของสินค้าที่ผลิตขึ้น
จึงนำระบบการตรวจสอบควบคุมคุณภาพและความปลอดภัยของอาหาร โดยได้รับการรับรองจาก
BRC, ISO, HALAL
ซึ่งเป็นระบบมาตรฐานสากลที่ได้รับการยอมรับในอุตสาหกรรมอาหารอันหมายรวมถึงระบบคุณภาพ “
การวิเคราะห์อันตราย และการควบคุมจุดวิกฤตในกระบวนการผลิต” ( HACCP)
มาใช้ในการผลิตสินค้าเพื่อให้ได้คุณภาพและมาตรฐานตรงตามสุขลักษณะที่มีความปลอดภัยต่อผู้บริโภคและเป็นที่พอใจของลูกค้า

4. ทางด้านตลาด บริษัทมีความตรงต่อเวลา ซื่อสัตย์
บริการที่ดีต่อลูกค้าในการส่งมอบสินค้าทำให้ลูกค้าสามารถซื้อสินค้าจากบริษัทได้อย่างต่อเนื่อง
ซึ่งเป็นประวัติที่ดีของบริษัท

5.  บริษัทมีนโยบายหาลูกค้าประจำเพิ่มและขายตรงถึงผู้บริโภคสุดท้ายเพื่อสามารถแข่งขันในตลาด

6. การจัดหาแหล่งวัตถุดิบที่ตรงต่อความต้องการในการผลิตโดยครอบคลุมพื้นที่ทั่วประเทศ
รวมทั้งการจัดหาแหล่งวัตถุดิบโดยเชื่อมโยงกับห่วงโซ่ทางธุรกิจ

ปลาหมึก

1.  บริษัทมีผู้จัดหาหรือผู้จำหน่ายวัตถุดิบ (Suppliers) อยู่ในแหล่งต่างๆ ทั้งฝั่งอันดามัน
    และอ่าวไทย ทำให้มีประสิทธิภาพในการรวบรวมวัตถุดิบได้ทั้ง 2 แหล่ง

2.  บริษัทดำเนินการพัฒนาผลิตภัณฑ์ และเพิ่มมูลค่าในสินค้าให้เป็นที่ยอมรับจากประเทศผู้นำเข้า

เพื่อเพิ่มศักยภาพการแข่งขันในตลาดโลก

สินค้าใหม่

ได้แก่สินค้าประเภทสำเร็จรูป และกึ่งสำเร็จรูปเพื่อช่วยรองรับรูปแบบใหม่
และพัฒนาผลิตภัณฑ์สำหรับสินค้าหลักและสินค้ารอง
ในปัจจุบันบริษัทมุ่งเน้นด้านการวิจัยค้นคว้าและพัฒนาผลิตภัณฑ์ใหม่ ๆ
เพื่อให้มีสินค้าใหม่ออกจำหน่ายอย่างต่อเนื่อง

นโยบายราคาของบริษัท

 นโยบายการตั้งราคาขึ้นกับสภาวะราคาในตลาดโลก อย่างไรก็ดีราคาขายจะถูกกำหนดโดยกลไกของตลาด บริษัทมีนโยบายมุ่งผลิตสินค้าคุณภาพสูง เนื่องจากผลิตภัณฑ์คุณภาพสูงมีราคาที่ค่อนข้างดี นอกจากนี้ในภาวะที่ตลาดอ่อนตัวราคาสินค้าทั่วไปลดลง ผู้ซื้อมักเลือกซื้อสินค้าที่มีคุณภาพสูงก่อน ดังนั้นความต้องการสินค้าคุณภาพสูงจึงไม่ลดลงมาก 

ผลของฤดูกาลที่กระทบต่อการดำเนินธุรกิจของบริษัท

ปัจจุบันประเทศไทยสามารถเลี้ยงกุ้งกุลาดำ และกุ้งขาว จึงทำให้มีวัตถุดิบป้อนโรงงานได้ตลอดปี
แต่วัตถุดิบจะมีราคาสูงในช่วงต้นปี
เพราะผู้เพาะเลี้ยงกุ้งจะไม่เลี้ยงกุ้งในฤดูหนาวเพราะมีโรคระบาดได้ง่าย
แต่ปลาหมึกนั้นจะขึ้นกับฤดูกาลกล่าวคือ ปลาหมึกจะมีมากในช่วงฤดูฝน
แต่ถ้ามีมรสุมซึ่งทำให้เรือประมงไม่สามารถออกทะเลได้ ก็อาจทำให้ปริมาณปลาหมึกที่จับได้ลดลง

ส่วนในด้านการจำหน่ายนั้น ยอดขายปลาทรายจะขึ้นสูงในช่วงเดือนกุมภาพันธ์ – พฤษภาคม และ
เดือนสิงหาคม - ตุลาคม เพราะตรงกับช่วงเทศกาลของญี่ปุ่นที่นิยมกิน เทมปุระ
โดยผลิตภัณฑ์กุ้งแช่แข็งจะขายได้มากตั้งแต่เดือนมิถุนายน – ธันวาคม
สำหรับผลิตภัณฑ์อาหารสัตว์จะขายได้มากช่วงไตรมาสที่ 2-3

ลักษณะของลูกค้าและความสัมพันธ์ระหว่างลูกค้ากับบริษัท

ผลิตภัณฑ์ปลาทรายแช่แข็ง บริษัทส่งไปจำหน่ายที่ประเทศญี่ปุ่นทั้งหมด ลูกค้าประเทศญี่ปุ่นที่สั่งซื้อ
สินค้าจากบริษัทมีประมาณ 30 ราย ลูกค้าส่วนใหญ่เป็นลูกค้าเก่าที่ติดต่อกันมานาน
ซึ่งลูกค้าดังกล่าวมีความเชื่อถือในคุณภาพที่ได้มาตรฐานของผลิตภัณฑ์ของบริษัท

ในส่วนผลิตภัณฑ์กุ้งแช่แข็ง บริษัทส่งไปจำหน่ายที่ สหรัฐอเมริกา ญี่ปุ่น สหภาพยุโรป ออสเตรเลีย
และขายในประเทศ โดยยอดส่งออก ปี 2553 บริษัทส่งไปจำหน่ายที่สหรัฐอเมริกา 45 % ญี่ปุ่น 25
% และ สหภาพยุโรป 15% ออสเตรเลียและที่อื่นๆ ประมาณ 15 % ของมูลค่าการจำหน่ายทั้งหมด

ในส่วนผลิตภัณฑ์ปลาหมึก บริษัท ส่งไปจำหน่ายที่สหภาพยุโรป ญี่ปุ่น และอื่นๆ โดยคิดเป็น สัดส่วน
60%, 20% และ 20% ตามลำดับ

การจำหน่าย และช่องทางการจำหน่าย

- การจำหน่าย

ผลิตภัณฑ์ของบริษัท และบริษัทย่อย ส่งสินค้าไปจำหน่ายต่างประเทศ ประมาณร้อยละ 76
ของมูลค่าการจำหน่ายทั้งหมด และอีกประมาณร้อยละ 24 เป็นการจำหน่ายภายในประเทศ
ในส่วนของตลาดต่างประเทศนั้น ตลาดที่สำคัญ คือ ประเทศ ญี่ปุ่น สหรัฐอเมริกา และ ยุโรป

- ช่องทางการจำหน่าย

บริษัทจะจำหน่ายโดยตรงให้กับลูกค้าหรือขายผ่านผู้นำเข้า โดยสามารถแบ่งลักษณะของลูกค้าได้เป็น
4 ประเภทดังนี้

1. ผู้ค้าส่ง (Wholesaler) :
เป็นผู้ค้าส่งรายใหญ่ที่นำเข้าเองเพื่อจำหน่ายให้แก่ร้านค้าปลีกและภัตตาคาร

2. ผู้นำเข้า (Importer) : ผู้นำเข้าจะจำหน่ายให้แก่ผู้ค้าส่ง (Wholesaler Chain)
และภัตตาคาร

3. โรงงานแปรรูป (Re-processor) :
ผู้ซื้อสินค้าไปทำการผลิตอีกทอดหนึ่งหรือนำไปบรรจุหีบห่อใหม่

และ จำหน่ายให้ ผู้ค้าปลีก ซุปเปอร์มาร์เกต ภัตตาคาร ส่วนใหญ่

คือผลิตภัณฑ์ปลาทรายแช่แข็ง

4. เครือข่ายร้านอาหาร (Restaurant chain) :
ผู้ซื้อจะซื้อโดยตรงเพื่อป้อนให้กับร้านอาหารของตัวเอง

โอกาสและอุปสรรคในอุตสาหกรรม

ธุรกิจผลิตสินค้าอาหารทะเลแช่แข็งเพื่อการส่งออกมีการแข่งขันกันค่อนข้างสูง ตั้งแต่การซื้อวัตถุดิบ
และการขายผลิตภัณฑ์
ซึ่งจากปัจจัยแห่งความสำเร็จที่บริษัทมีอยู่ประกอบกับข้อได้เปรียบและกลยุทธ์ในการแข่งขันของบริษัทที่ได้กล่าวแล้ว
รวมกับการที่บริษัทมีความสัมพันธ์อันดีกับทั้งกับผู้จัดหาหรือผู้จำหน่ายวัตถุดิบ และลูกค้า
ซึ่งส่วนใหญ่เป็นความสัมพันธ์ที่มีมานานนับ 10 ปี
ทำให้บริษัทมีโอกาสและช่องทางที่ดีในการดำเนินธุรกิจ

ในธุรกิจผลิตสินค้าอาหารทะเลแช่แข็งเพื่อการส่งออกของบริษัทได้มีการส่งเสริมและพัฒนาสายพันธ์กุ้งกุลาดำให้ผลผลิตที่ได้มีคุณภาพและผลผลิตเพิ่มขึ้นโดยการส่งเสริมในนโยบายด้านราคากับเกษตรกรโดยตรง

นอกจากนี้ปัจจุบันการเพาะเลี้ยงกุ้งขาว (VANNAMEI) ได้มีสัดส่วนการขยายการเลี้ยงเพิ่มขึ้นทุกปี
อีกทั้งได้มีการพัฒนาพันธุ์กุ้งที่มีคุณภาพสูงอย่างต่อเนื่อง เพื่อทำให้กุ้งที่จับได้มีคุณภาพและปริมาณมากขึ้น
ราคาโดยทั่วไปจะต่ำกว่ากุ้งกุลาดำ จึงทำให้ลูกค้าได้หันมาบริโภคกุ้งขาว (VANNAMEI) มากขึ้น

สำหรับอุปสรรคอื่น ๆ ได้เปิดเผยไว้แล้วในหัวข้อ “ปัจจัยความเสี่ยง”

สภาพการแข่งขัน

การแข่งขันในตลาดโลก

คู่แข่งที่สำคัญของไทยในปัจจุบันนี้มีหลายประเทศ เช่น ประเทศอินโดนีเซีย จีน อินเดีย เวียดนาม
และ เอกวาดอร์
ซึ่งประเทศเหล่านี้มีข้อได้เปรียบในด้านพื้นที่จับสัตว์น้ำทะเลและเนื้อที่ในการใช้เพาะเลี้ยงกุ้งที่มากกว่า
อย่างไรก็ตามประเทศไทยก็ได้เปรียบในด้านของเทคนิคการเลี้ยง การป้องกันโรค
ทำให้ผลผลิตสูงกว่าเดิม
อีกทั้งสาธารณูปโภคพื้นฐานและการขนส่งที่ดีกว่าในการนำวัตถุดิบไปยังโรงงานผลิตประกอบกับแรงงานที่มีความชำนาญงานมากกว่าจึงทำให้ผลิตภัณฑ์ของไทยมีคุณภาพที่ได้มาตรฐาน
จึงทำให้ประเทศไทยยังสามารถแข่งขันอยู่ได้ในตลาดโลก

แนวโน้มการเจริญเติบโตและการพัฒนาของอุตสาหกรรม

เนื่องจากอุปทาน ( Supply ) ของอาหารทะเลแช่เยือกแข็งถูกกำหนดราคาโดยผู้บริโภคขั้นสุดท้าย

ทำให้ราคาสินค้าดังกล่าวไม่สามารถเพิ่มสูงขึ้นตามต้นทุนวัตถุดิบที่เพิ่มขึ้น
ประกอบกับต้นทุนการตรวจสอบคุณภาพสินค้าก็เพิ่มสูงขึ้นอย่างต่อเนื่อง
จากการที่แต่ละประเทศประกาศข้อกำหนดสารตกค้างในอาหารที่เข้มงวดขึ้นทุกปี
ส่งผลให้ธุรกิจอาหารทะเลแช่เยือกแข็งนี้มีความยากลำบากในการทำกำไรเพิ่มขึ้น
ประกอบกับค่าเงินบาทที่แข็งค่าขึ้นทำให้กำไรจากการประกอบธุรกิจลดลงกว่าปีก่อน

ลักษณะของลูกค้า

เปิดเผยไว้แล้วในข้อ “ภาพรวมการประกอบธุรกิจ”

(3). การจัดหาผลิตภัณฑ์หรือบริการ

ก. การจัดหาวัตถุดิบ

1. แหล่งที่มาของวัตถุดิบ

บริษัทฯ และบริษัทย่อยไม่มีการพึ่งพิงการซื้อวัตถุดิบจากผู้จำหน่ายรายหนึ่งรายใดเกินกว่าร้อยละ 30
ของมูลค่าการซื้อวัตถุดิบ ยกเว้นการนำเข้าปลาทูน่าของบริษัทย่อยที่ต้องพึงพาผู้จับปลารายใหญ่
ซึ่งมีกองเรือจับปลาอยู่ทั่วมหาสมุทร วัตถุดิบของบริษัทฯ คือ กุ้งขาว กุ้งกุลาดำ ปลาทราย
และปลาหมึก จากข้อมูลการสั่งซื้อวัตถุดิบ
บริษัทมีมูลค่าการสั่งซื้อวัตถุดิบรวมทุกประเภทจากแหล่งในประเทศประมาณร้อยละ90
ของมูลค่าการสั่งซื้อวัตถุดิบทั้งหมด จำนวนผู้จำหน่ายวัตถุดิบประมาณ 190 ราย
รายละเอียดเกี่ยวกับข้อมูลวัตถุดิบมีดังนี้

กุ้งขาวและกุ้งกุลาดำ

บริษัทและบริษัทย่อยรับซื้อวัตถุดิบกุ้งจากการเพาะเลี้ยงของเกษตรกรผู้ทำฟาร์มกุ้งตามชาย ฝั่งทะเลทั่วประเทศทั้งหมด แหล่งวัตถุดิบที่สำคัญ คือ จังหวัดสุราษฎร์ธานี จันทบุรี ตราด สตูลเป็นต้น

การสั่งซื้อวัตถุดิบจากแหล่งข้างต้น บริษัทมีการสั่งซื้อวัตถุดิบหลายลักษณะ คือ สั่งซื้อจากแพปลา
และรับซื้อจากบ่อโดยผ่านพ่อค้าคนกลาง รวมทั้งการรับซื้อจากบ่อโดยตรง

ปลาทราย

บริษัทซื้อวัตถุดิบปลาทรายทั้งในประเทศและต่างประเทศ การสั่งซื้อวัตถุดิบปลาทรายจากภายใน
ประเทศ บริษัทมีการสั่งซื้อวัตถุดิบใน 2 ลักษณะ คือ การสั่งซื้อจากแพปลา
และรับซื้อจากพ่อค้าท้องถิ่น แหล่งวัตถุดิบที่สำคัญ คือ จังหวัดระนอง สงขลา ตรัง สตูลเป็นต้น

ส่วนการสั่งซื้อปลาทรายจากต่างประเทศ คือ ประเทศเวียดนาม จีน ปากีสถาน เป็นต้น

ปลาหมึก

บริษัทฯและบริษัทย่อย ซื้อวัตถุดิบปลาหมึกจากแหล่งธรรมชาติในประเทศทั้งหมด แหล่งวัตถุดิบที่สำคัญ
คือชายทะเลฝั่งอ่าวไทย และทะเลอันดามัน

อนึ่งการซื้อวัตถุดิบจากพ่อค้าท้องถิ่นมีประโยชน์อย่างยิ่ง
เนื่องจากบริษัทจะมีความคล่องตัวมากกว่าในด้านข้อมูลข่าวสารจึงทำให้สามารถจัดซื้อวัตถุดิบได้ตรงตามความต้องการของฝ่ายผลิต
อย่างไรก็ตามบริษัทจำเป็นต้องซื้อจากแพปลาด้วย เพื่อให้ได้ปริมาณมากพอ
และสามารถครอบคลุมแหล่งวัตถุดิบได้ทั่วประเทศ

ปลาทูน่า

บริษัทย่อยนำเข้าปลาทูน่าจากผู้จับปลารายใหญ่ซึ่งมีกองเรือจับปลาอยู่ทั่วมหาสมุทร
แต่ด้วยความสัมพันธ์ของผู้บริหารกับผู้จับปลารายใหญ่ทำให้บริษัทย่อยสามารถนำเข้าปลาทูน่าได้เพียงพอต่อการผลิต

2. ปัญหาเกี่ยวกับวัตถุดิบ

เปิดเผยไว้แล้วในหัวข้อ “ปัจจัยความเสี่ยง” และ “โอกาสและอุปสรรคในอุตสาหกรรม”

ข. ผลกระทบต่อสิ่งแวดล้อม

  - ระบบบำบัดน้ำเสีย

บริษัทฯและบริษัทย่อยทุกโรงงานได้ผ่านการตรวจรับรองมาตรฐานบ่อบำบัดน้ำเสียแล้วว่าเป็นไปตามมาตรฐานที่กระทรวงอุตสาหกรรมกำหนด

- ผลกระทบของกระบวนการผลิต และวัตถุดิบเหลือใช้ที่มีต่อสิ่งแวดล้อม - ไม่มี –

(4) งานที่ยังไม่ได้ส่งมอบ - ไม่มี -